經數:一五九七

經名:攝大乘論釋卷第一

頁數:三二一

上       欄

應起正勤. 是故言諸佛無始時者. 一切有過.

何以故. 此得於一切時不成因過失故. 如此

斷因無有道理. 諸菩薩大悲在心. 憐愍一切

衆生. 猶如一子於利益衆生事中. 餘人自作

非我所爲. 此不應道理. 餘人作與不作我皆

爲之. 應當如是. 攝大乘釋論. 於大乘部中

制述無量. 勝論者阿□梨婆藪槃豆造竟

攝大乘論釋*論卷*第十

攝大乘論釋卷第1一

世親菩薩造

2三藏法師玄□奉    詔譯

總標綱要分第一

諸破所知障□暗        盡其所有如所有

諸法眞俗理影中        妄執競興於異見

斯由永離諸分別        無垢淸淨智光明

獲得最勝三菩提        惑障幷習斷常住

能無功用於十方        隨諸有情意所樂

開示殊勝極廣大        三種解脫等方便

由無分別有大悲        生死涅槃俱不住

由攝妙慧巧方便        究竟至極自他利

如是世尊等所覺        等所開示微妙法

若能於此善修行        必獲寂然甘露[&FFFF]#

誹謗決定沒無底        甚久無能大苦海

學無學僧居道果        普勝一切所餘僧

中          欄

善逝無垢功德河        眞實於中而沐浴

爲世無上良福田        雖復投於微少善

而便廣大如地空        慧者由斯得解脫

故我至誠身語思        頻修無倒歸命禮

軌範諸師今減少        眞法正理多渾濁

皆由聰叡邪慢人        依自尋思失敎證

我師於此非前後        逢事聖者大慈尊

闡揚妙法流淸譽        如日舒光遍十方

文光無垢最甚深        諸了義經所隨順

廣大句義皆微妙        悉以綺飾自莊嚴

能令聰敏者融心        無諂無□生愛敬

極難通法慧無滯        不住利養稱譽中

於樂常無染著心        故名決定稱自德

諸賢聖者常親近        一切世間無不知

無著名稱普皆聞        功德顯然同所[&FFFF]#

無盡辯者等所雨        甘露文義微妙法

多從彼聞自力微        少受猶如乞雨鳥

從廣決擇集少分        以言略釋攝大乘

願此所作遍饒益        怖於極大文海者

論曰. 阿毘達磨大乘經中. 薄伽梵前已能

善入大乘菩薩. 爲顯大乘體大故說謂

依大乘. 諸佛世尊有十相殊勝殊勝語

釋曰. 依止何義從何所因而作是說. 廣博

所知深大法性. 若離諸佛菩薩威力. 誰於此

中能造釋論. 復由何義於此論初說如

是事由. 若離擧阿毘達磨大乘經言. 則不

了知論是聖敎爲此義故. 又爲顯經名

如言十地經. 故說如是阿毘達磨大乘經

下        欄

言. 復有餘義. 爲顯彼經是聖敎故. 初說如

是阿毘達磨大乘經言. 今造此論有所用

者. 爲欲開曉無知者故. 爲顯法門別名

故. 擧阿毘達磨. 爲顯通名故. 擧經言. 爲

簡聲聞阿毘達磨復擧大乘. 由今亦有非

聖所說阿毘達磨. 如現有人自尋思慧. 謂

是佛說阿毘達磨. 或聲聞說或世智造. 又言

大乘素□纜者. 爲欲顯示異聲聞等. 爲欲

顯示菩薩藏攝故. 復擧其阿毘達磨. 又藏

攝者. 謂入自宗素□纜藏現滅自惑. 毘奈

耶藏卽大乘中菩薩煩惱. 以諸菩薩種種分

別爲煩惱故. 不違最勝阿毘達磨. 廣大甚

深爲其相故

此中三藏者. 一素□纜藏. 二毘奈耶藏. 三阿

毘達磨藏. 如是三藏下乘上乘有差別故則

成二藏. 一聲聞藏. 二菩薩藏. 此三及二何緣

名藏. 由能攝故. 謂攝一切所應知義

復語何緣建立三藏. 由九種緣. 謂爲對治

疑惑立素□纜藏. 若於彼彼義中有疑惑

者. 卽爲決定宣說彼彼義故. 爲對治二邊

受用立毘奈耶藏. 謂遮有罪著欲樂邊受用

故. 及開無罪不自苦邊受用故. 爲對治自

見取執立阿毘達磨藏顯照諸法無倒相

故. 又能說三學故立素□纜藏. 能成辦增

上戒增上心故立毘奈耶藏. 謂具尸羅卽

無悔等. 漸次能得三摩地故. 能成辦增上

慧故立阿毘達磨藏. 謂能決擇無倒義故.

又能說法義故立素□纜藏. 能成滿法義

故立毘奈耶藏. 謂爲調伏煩當勤修行者.

經數:一五九七

經名:攝大乘論釋卷第一

頁數:三二二

上       欄

便於此二能通達故. 能於法義決擇善巧

故立阿毘達磨藏. 由此九緣許立三藏. 又

此皆爲解脫生死. 此復云何能得解脫. 熏

覺寂通故得解脫. 謂由聞熏習心故. 由思

覺悟故. 由修奢摩他寂靜故. 由證毘[&FFFF]#舍

那通達故. 能得解脫. 又若略說此素□纜

毘奈耶阿毘達磨藏各有四義. 菩薩於此若

具了知則能證得一切智性. 聲聞於此雖但

解了一伽他義亦得漏盡. 云何此三各有

四義. 謂能貫穿. 依故相故法故義故名素□

纜. 此中依者. 謂於是處由此爲此而有所

說. 相者. 謂世俗諦相勝義諦相. 法者. 謂蘊界

處緣起諦食靜慮無量無色解脫勝處遍處菩

提分無□解無諍等. 義者. 謂隨密意. 對故數

故伏故通故. 應知名阿毘達磨. 謂阿毘達

摩亦名對治. 此法對向無住涅槃能說諦

菩提分解脫門等故. 阿毘達磨亦名數法.

於一一法數數宣說訓釋言1詞自相共相等

無量差別故. 阿毘達磨亦名伏法. 由此具足

論處所等能勝伏他論故. 阿毘達磨亦名

通法. 由此能釋通素□纜義故. 犯罪故等

起故還淨故出離故. 應知名毘奈耶. 此中犯

罪者謂五衆罪. 等起者. 謂無知故放逸故煩

惱盛故不尊敬故而犯諸罪. 還淨者. 謂由意

樂不由治罰如受律儀. 出離者. 有七種.

一各各相對說悔所犯. 二誓受治罰謂授學

等. 三等有妨害先制學處後由異門還復

開許. 四別更止息謂僧和合還捨所制. 五轉

依謂苾芻苾芻尼轉男女形故捨不共罪. 六

中       欄

由眞實觀謂作殊勝法2□□南諸行相觀.

七由法爾得謂由見諦法爾得無小隨小

罪. 應知毘奈耶復有四義. 一補特伽羅故.

世尊依彼制所學處. 二制立故. 謂告曰彼

補特伽羅所犯過已大師集僧制所學處. 三

分別故. 謂制學處. 已更廣解釋. 先所略說

四決擇故. 謂於此中決判所犯. 云何有罪

云何無罪

今當釋本文. 薄伽梵前者. 顯有所敬故無

異言. 善入大乘者. 是由已得陀羅尼等勝

功德義. 顯已得此諸功德故. 於義於文能

3正任持能*正開示. 如是名菩薩. 爲何義

故說. 爲顯大乘體大故說. 所言顯者. 開發

大乘實有大體. 依大乘者. 依止大乘而起

所說. 有十相殊勝殊勝語者. 謂卽由彼十

種殊勝所殊勝語. 名十相殊勝殊勝語. 此殊

勝言是差別義. 兩互相待. 如言此義殊勝

於彼. 又最上義是殊勝義. 或是異類. 謂義因

殊勝故. 語果是殊勝. 今當說此十種別相

論曰. 一者所知依殊勝殊勝語. 二者所知相

殊勝殊勝語. 三者入所知相殊勝殊勝語. 四

者彼入因果殊勝殊勝語. 五者彼4因果修

差別殊勝殊勝語. 六者卽於如是修差別中

增四戒殊勝殊勝語. 七者卽於此中增上心

殊勝殊勝語. 八者卽於此中增上慧殊勝殊

勝語. 九者彼果斷殊勝殊勝語. 十者彼果智

殊勝殊勝語. 由此所說諸佛世尊契經諸句.

顯於大乘眞是佛語

釋曰. 此中所知依殊勝殊勝語者. 所應可知

下       欄

故名所知. 所謂雜染淸淨諸法卽三自性. 依

是因義此所知依卽是殊勝故名所知依殊

勝. 由此殊勝故語殊勝. 此依卽是阿賴耶

識. 如是持業釋. 乃至彼果智殊勝亦爾. 謂

彼果智卽是殊勝故名彼果智殊勝等. 所知

相者. 是所知自性義. 所知卽是相故名所知

相. 謂三自性入所知相者. 謂於所知相若能

入若正入卽唯識性. 彼入因果者. 謂能入

彼故名彼入. 卽是悟入唯識理性. 因謂加

行時. 世間施等波羅蜜多. 果謂通達時. 出世

施等波羅蜜多. 彼因果修差別者. 卽彼因果

故名彼因果. 卽於此中修之差別. 修謂數

習. 卽此數習於諸地中展轉殊勝故名差別

卽是十地. 卽於如是修差別中. 增上戒者.

謂十地中依戒而學故名增上戒. 卽諸菩薩

所有律儀於諸不善無復作心. 增上心者.

謂在內心或卽依心而學故名增上心. 卽

諸三摩地. 增上慧者. 謂趣證慧故名增上

慧. 或依慧而學故名增上慧. 卽是無分別

智. 斷殊勝者. 謂最勝品別自內棄捨煩惱及

所知障. 卽是無住涅槃. 智殊勝殊勝語者. 謂

無障智名智殊勝. 彼無分別智有所對治.

今此佛智已離一切障及隨眠. 是名於彼

無分別智佛智殊勝

論曰. 復次云何能顯由此所說十處. 於聲聞

乘曾不見說. 唯大乘中處處見說. 謂阿賴

耶識說名所知依體. 三種自性. 一依他起自

性. 二遍計所執自性. 三圓成實自性. 說名所

知相體. 唯識性說名入所知相體. 六波羅蜜

經數:一五九七

經名:攝大乘論釋卷第一

頁數:三二三

上        欄

多說名彼入因果體. 菩薩十地說名彼因果

修差別體. 菩薩律儀說名此中增上戒體首

楞伽摩虛空藏等諸三摩地說名此中增上

心體. 無分別智說名此中增上慧體. 無住涅

槃說名彼果斷體. 三種佛身. 一自性身. 二受

用身. 三變化身. 說名彼果智體. 由此所說

十處顯於大乘異聲聞乘. 又顯最勝世尊

但爲菩薩宣說. 是故應知但依大乘. 諸佛

世尊有十行相殊勝殊勝語

釋曰. 云何能顯者. 是問何緣義. 六波羅蜜多

說名彼入因果體者. 謂由唯識性入三自

性時. 世間施等波羅蜜多名. 淸淨因. 由能

引發出世間故. 入地已去卽彼施等波羅蜜

多成出世間. 名淸淨果. 菩薩十地說名彼

因果修差別體者. 謂菩薩十地是前所說波

羅蜜多. 因果二位修差別性. 無分別智說名

此中增上慧體者若諸聲聞離四[&FFFF]#倒分別

名無分別. 若諸菩薩離一切法分別名無

分別. 二無分別差別如是. 無住涅槃說名彼

果斷體者. 謂三學果故名彼果. 彼果卽斷

名彼果斷. 此性名爲彼果斷體. 卽是煩惱所

知二障斷義三種佛身說名彼果智體者彼

三學果故名彼果. 彼果卽智名彼果智. 此性

名爲彼果智體. 此中若無自性身應無法

身. 譬如眼根. 若無法身應無受用身. 譬

如眼識. 應知此中所依能依爲同法喩. 若

無受用身. 已入大地. 諸菩薩衆應無受

用法樂. 若無受用法樂. 菩提資糧應不圓

滿. 譬如見色. 若無化身勝解行地諸菩薩

中        欄

衆. 諸聲聞等劣勝解者. 最初發趣皆不應

有是故決定應有三身. 顯於大乘異聲

聞乘者. 聲聞乘中不說此故. 又顯最勝

者. 顯大乘中此亦最勝

論曰. 復次云何由此十相殊勝殊勝如來語

故. 顯於大乘眞是佛語. 遮聲聞乘是大乘

性. 由此十處於聲聞乘曾不見說. 唯大乘

中處處見說. 謂此十處是最能引大菩提性.

是善成立隨順無違. 爲能證得一切智智.

此中二頌

所知依及所知相        彼入因果彼修異

三學彼果斷及智        最上乘攝是殊勝

此說此餘見不見        由此最勝菩提因

故許大乘眞佛語        由說十處故殊勝

釋曰. 此復云何謂復顯此所說十處. 是最能

引大菩提性. 是善成立隨順無違. 是最能

引大菩提性者. 是大菩提能引因義. 是善成

立者. 謂由正理等量思擇如見導師所說

道相. 言隨順者. 謂爲證得勤修行時隨順

住故. 如隨導師所說正道隨順而住. 言無

違者. 謂諸地中無障□因. 如隨導師所說

道中無劫賊等所有障難. 或復生死涅槃二

種互不相違. 復有異門. 是最能引大菩提

性者. 謂此能引無戱論無分別智故. 是善

成立者. 謂與四理不相違故. 言隨順者.

謂與三量不相違故. 言無違者. 非先隨

順後相違故. 如有頌言

初任持愛悲    後隨順不善

非黑白我見    有益亦有損

下       欄

爲能證得一切智智者. 謂於一切法中發

生無上無間一切行相智故. 善成立等復有

餘義. 謂善成立隨順無違展轉標釋. 云何善

成立. 謂能隨順故. 云何能隨順. 謂無違轉故

論曰. 復次云何如是次第說此十處. 謂諸菩

薩於諸法因要先善已. 方於緣起應得善

巧. 次後於緣所生諸法應善其相. 善能遠

離增益損減二邊過故. 次後如是善修菩薩

應正通達善所取相令從諸障心得解脫.

次後通達所知相已. 先加行立六波羅蜜多.

由證得故應更成滿增上意樂得淸淨故.

次後淸淨意樂所攝六波羅蜜多. 於十地中

分分差別. 應勤修習謂要經三無數大劫.

次後於三1菩薩所學應令圓滿. 旣圓滿已

彼果涅槃及與無上正等菩提. 應現等證故

說十處如是次第 釋曰. 云何如是次第說

者. 問謂諸菩薩於諸法因要先善已廣說.

乃至彼果涅槃及與無上正等菩提應現等

證故者. 答要先了知諸法因已. 後於緣起

方得善巧. 必有因故果得生起非自在等.

由此能得因果兩智. 次後於因所生諸法

應了其相. 何等爲相. 謂實無有遍計所執.

定執爲有名爲增益. 增益無故損減實有

圓成實性. 遠離如是二邊過失故名善巧.

次於如是所取諸相. 由唯識性應正通達

得無障□. 次於隨順入唯識性. 世俗所證

世間六種波羅蜜多. 由勝義故應更證得.

是應修作淸淨增上意樂攝義. 次於十地分

分差別應勤修習. 謂要經三無數大劫. 非

經數:一五九七

經名:攝大乘論釋卷第一

頁數:三二四

上      欄

如聲聞極疾三生. 勤修對治便證解脫. 次後

卽於如是修中增上戒等. 菩薩三學應令

圓滿. 最後於彼學果涅槃. 煩惱1水斷及與

無上正等菩提. 三種佛身應現等證故. 說

十處如是次第

論曰. 又此說中一切大乘皆得究竟

釋曰 一切大乘齊此究竟. 何以故. 若欲說

緣起卽入阿賴耶識攝. 若欲說諸相卽入

三自性攝. 若欲說證得卽入唯識性攝. 若

欲說波羅蜜多卽入波羅蜜多攝. 若欲說

諸地卽入諸地攝. 若欲說諸學卽入諸學

攝. 若2欲說斷及智卽入無住涅槃及三種

佛身攝. 齊是名爲一切佛語. 是故但說如

此次第

3攝大乘論釋所知依分第二之一

論曰. 此中最初且說所知依 卽阿賴耶識. 世

尊何處說阿賴耶識名阿賴耶識. 謂薄伽梵

於阿毘達磨大乘經伽他中說

無始時來界    一切法等依

由此有諸趣    及涅槃證得

釋曰. 此中能證阿賴耶識. 其體定是阿賴耶

識. 阿□摩者. 謂薄伽梵卽初所說阿毘達磨

大乘經中說如是頌. 界者謂因. 是一切法等

所依止. 現見世間於金[&FFFF]#等說界名故. 由

此是因故一切法等所依止因. 體卽是所依

止義. 由此有者由一切法等所依有. 諸4趣

者. 於生死中所有諸趣. 趣諸謂異熟果. 由

此果故或是頑愚□[&FFFF]#種類. 或有勢力能了

善說惡說法義. 或能證得上勝證得. 又爲煩

中        欄

惱所依止性. 由此故有猛利煩惱長時煩惱.

如是四種異熟差別所依止故. 無有堪能.

應知□此名有堪能. 非唯諸趣由此而有.

亦由此故證得涅槃. 要由有雜染方得涅

槃故

論曰. 卽於此中復說頌5言

由攝藏諸法    一切種子識

故名阿賴耶    勝者我開示

釋曰 已引阿□摩證阿賴耶識. 是所知依

體. 復引阿□摩證阿賴耶識名阿賴耶識.

於此頌中由第二句  釋第一句. 勝者卽是

諸菩薩衆

論曰. 如是且引阿□摩證復何緣故此識說

名阿賴耶識. 一切有生雜染品法. 於此攝

藏爲果性故. 又卽此識於彼攝藏爲因性

故. 是名說名阿賴耶識. 或諸有情攝藏此

識爲自我故. 是故說名阿賴耶識

釋曰. 今訓此識阿賴耶名. 一切有生者. 諸有

生類皆名有生. 雜染品法者. 是遮淸淨義

於中轉故名爲攝藏. 或諸有情攝藏此識

爲自我者. 是執取義

論曰. 復次此識亦名阿陀那識. 此中阿□摩

者如解深密經說

阿陀那識甚深細        一切種子如6瀑流

我於凡愚不開演        恐彼分別執爲我

釋曰. 復引解深密經. 卽此阿□摩中. 佛告

廣慧菩薩摩訶薩曰. 廣慧當知. 於六趣生

死. 彼彼有情墮彼彼有情衆中. 或在卵生.

或在胎生. 或在濕生. 或在化生. 身分生起.

下         欄

於中最初一切種子心識成熟. 展轉和合增

長廣大. 依二執受. 一者有色諸根及所依執

受. 二者相名分別言說戱論習氣執受. 有色

界中具二執受. 無色界中不具二種. 廣慧.

此識亦名阿陀那識. 何以故. 由此識於身

隨逐執持故. 亦名阿賴耶識. 何以故. 由此

識於身攝受藏隱同安危義故. 亦名爲心.

何以故. 由此識色聲香味觸等積集滋長故.

廣慧. 阿陀那識爲依止爲建立故. 六識身

轉謂眼識耳鼻舌身意識. 此中有識眼及色

爲緣生眼識. 與眼識俱隨行. 同時同境有

分別意識轉有識耳鼻舌身及聲香味觸爲

緣生. 耳鼻舌身識與耳鼻舌身識俱隨行.

同時同境有分別意識轉. 廣慧. 若於爾時

一眼識轉卽於此時唯有一分別意識. 與

眼識同所行轉. 若於爾時二三四五諸識身

轉. 卽於此時唯有一分別意識. 與五識身

同所行轉. 廣慧. 譬如大瀑水流. 若有一

浪生緣現前唯一浪轉. 若二若多浪生緣現

前有多浪轉. 然此瀑水自類□流無斷無盡.

又如善淨鏡面. 若有一影生緣現前唯一影

起. 若二若多影生緣現前有多影起. 非此

鏡面轉變爲影. 亦無受用減盡可得. 如是

廣慧. 由似瀑流阿陀那識爲依止爲建立

故. 若於爾時有一眼識生緣現前. 卽於此

時一眼識轉. 若於爾時乃至有五識身生

緣現前. 卽於此時五識身轉. 廣慧如是菩

薩雖由法住智爲依止爲建立故. 於心

意識□密善巧. 然諸如來不齊於此施設

經數:一五九七

經名:攝大乘論釋卷第一

頁數:三二五

上       欄

彼爲於心意識一切□密善巧菩薩. 廣慧.

若諸菩薩於內各別如實不見阿陀那不

見阿陀那識. 不見阿賴耶不見阿賴耶

識. 不見積集不見心. 不見眼色及眼識.

不見耳聲及耳識. 不見鼻香及鼻識. 不見

舌味及舌識. 不見身觸及身識. 不見意法

及意識. 是名勝義善巧菩薩. 如來施設彼

爲勝義善巧菩薩. 廣慧. 齊此名爲於心意

識一切□密善巧菩薩. 如來齊此施設彼

爲於心意識一切□密善巧菩薩. 此伽他中

重顯彼義. 阿陀那識者. 所釋異名. 甚深細

者. 難了知故. 一切種子如瀑流者. 次第轉

故一切種子刹那展轉如瀑水流相續轉故.

恐彼分1別執爲我者. 一行相轉故分別執

可得

論曰. 何緣此識亦復說名阿陀那識. 執受

一切有色根故. 一切自體取所依故. 所以者

何. 有色諸根由此執受. 無有失壞盡壽隨

轉. 又於相續正結生時. 取彼生故. 執受自

體. 是故此識亦復說名阿陀那識

釋曰. 執受一切有色諸根故者. 所以者何.

有色諸根由此執受. 盡壽隨轉用此爲釋.

謂由眼等有色諸根阿賴耶識所攝受故. 非

如死身靑瘀等位. 若至死時此捨離故. 彼

卽便有靑癡等位. 是故定知此執受故乃至

壽限彼不失壞. 一切自體取所依故者. 又於

相續正結生時取彼生故. 執受自體. 用此

爲釋. 謂由此識是相續識故. 於相續正結

生時能攝受生一期自體. 亦爲此識之所攝

中       欄

受. 由阿賴耶識中一期自體熏習住故. 彼體

起故說名彼生. 受彼生故名取彼生. 由能

取故執受自體. 以是義故阿賴耶識. 亦復

說名阿陀那識

論曰. 此亦名心. 如世尊說心意識三. 此中

意有二種第一與作等無間緣所依止性. 無

間滅識能與意識作生依止. 第二染汚意

與四煩惱□共相應. 一者薩迦耶見. 二者我

慢. 三者我愛. 四者無明. 此卽是識雜染所依.

識復由彼第一依生. 第二雜染了別境義

故. 等無間2義故思量義故. 意成二種

釋曰. 此亦名心者. 阿賴耶識卽是心體. 意識

二義差別可得. 當知心義亦有差別. 顯示

此故此中與作等無間緣因性. 謂無間滅識

與意識爲因是第一意. 由四煩惱常所染

汚

是第二意. 此中薩迦耶見者. 謂執我性. 由

此勢力便起我慢. 恃我我所而自高擧. 於

實無我起有我貪. 名爲我愛. 如是三種無

明爲因. 言無明者. 卽是無智識. 復由彼第

一依生. 第二雜染者. 謂無間滅識說名爲

意. 與將生識容受處所故作生依. 第二染

汚意爲雜染所依. 以於善心中亦執有我

故. 了別境義故. 等無間義故思量義故. 意成

二種者. 謂於此中由取境義說名爲識.

由與處義名第一意. 由執我等成雜染

義名第二意

論曰. 復次云何得知有染汚意. 謂此若無

不共無明則不得有成過失故. 又五同法

下        欄

亦不得有. 成過失故. 所以者何. 以五識身

必有眼等俱有依故. 又訓釋詞亦不得有

成過失故. 又無想定與滅盡定差別無有

成過失故. 謂無想定染意所顯非滅盡定.

若不爾者此二種定應無3差別. 又無想天

一期生中應無染汚成過失故. 於中若無

我執我慢. 又一切時我執現行現可得故. 謂

善不善無記心中. 若不爾者唯不善心彼相

應故. 有我我所煩惱現行非善無記. 是故

若立俱有現行. 非相應現行無此過失. 此

中頌曰

若不共無明    及與五同法

訓*詞二定別   無皆成過失

無想生應無    我執轉成過

我執□隨逐    一切種無有

雜染意無有    二三成相違

無此一切處    我執不應有

眞義心當生    常能爲障□

俱行一切分    謂不共無明

此意染汚故有覆無記性. 與四煩惱常共相

應如色無色二纏煩惱. 是其有覆無記性攝.

色無色纏爲奢摩他所攝藏故. 此意一切時

微細隨逐故

釋曰. 此文復以餘道理成立染汚意. 何等

名爲成立道理. 謂此若無不共無明卽不得

有. 不共無明. 其相云何. 謂未生對治能障

眞智愚. 此於五識理不相應. 是處無容能

爲障故. 若處有能治此處有所治. 亦不得

在染汚意識此非有者. 餘惑現行名不成

經數:一五九七

經名:攝大乘論釋卷第二

頁數:三二六

上      欄

故. 若立此煩惱在染汚意識. 卽應畢竟成

染汚性. 云何施等心得成善. 與此煩惱□

相應故. 若說有意識與善法俱轉. 此卽與

彼煩惱相應. 是染意識引生能治. 不應道

理. 若說染汚意俱轉有善心. 卽此善心引生

能治此生彼滅卽無過失. 又五同法故. 所

以者何. 譬如眼等五識. 必有眼等五根爲

俱有依. 如是意識亦應決定有俱有依. 又

訓釋*詞故. 所以者何. 能思量故說名爲意.

此訓釋*詞何所依止. 非彼六識與無間識

作所依止. 應正道理已謝滅故. 又二定別

故. 所以者何. 若定說有染汚意者. 無想定

中卽有此意. 餘定中無故有差別. 若異此

者. 於二定中第六意識□不行故. 應無

差別. 又無想中生應無我執故. 所以者何.

若彼位中無染汚意. 彼一期生應無我執.

若爾不應聖所訶厭. 旣被訶厭. 是故定知

彼有我執. 又我執隨故. 所以者何. 施等位中

亦決定有我執隨故. 此我執隨若離無明

不應道理. 非此無明離所依止. 此所依止

離染汚意無別體故. 故定應許有有染汚

意. 若不許者有上過失. 重顯彼故說四伽

他若不共無明等. 乃至廣說. 此中不共無明

者. 謂於一切善不善無記煩惱隨煩惱位中.

染汚意相應俱生無明. 彼若無者成大過

失. 常於苦等障□智生. 是其業用. 此卽顯

無業用過失. 五同法者. 第六意識與五識

身有相似法. 彼有五根阿賴耶識爲俱有

依. 此亦如是有染汚意. 阿賴耶識爲俱有

中        欄

依. 此五同法離染汚意決定無有. 此則顯

無自性過失. 訓*詞若無成過失者. 取所

緣相而思量故. 無間滅時能取境故. 說名爲

意. 過去已滅無所思量. 云何當有能思量

性. 訓*詞無故成大過失. 二定別者. 滅盡定

中無染汚意. 無想定中有染汚意. 此若無

者. 如是二定差別應無. 成大過失. 又染汚

意若無有者. 無想身中應無我執. 非異生

者. 於相續中暫離我執應正道理. 如是諸

過離染汚意皆定應得. 故應定許有染汚

意. 爲顯此義故復說言無有二等. 二者卽

是不共無明五相似法. 三相違者. 謂訓釋*詞

二定差別. 無想生中我執□隨離染汚意. 如

是三事皆成相違. 無此一切處我執不應

有者. 離染汚意於一切種善等位中. 我執

□隨不應得有. 故應定許有染汚意. 餘文

易了不復須釋

論曰. 心體第三若離阿賴耶識無別可得.

是故成就阿賴耶識以爲心體. 由此爲種

子意及識轉

釋曰. 心體第三若離阿賴耶識無別有性.

由此爲因意及轉識皆得生起. 見取轉識當

知亦卽取第二意. 所以者何. 彼將滅時得

意名故

論曰. 何因緣故亦說名心. 由種種法熏習種

子所積集故

釋曰. 復次釋名故作此問. 由種種法者.

由各別品類法. 熏習種子者. 功能差別因.

1所積集故者. 是極積聚一合相義

下      欄

論曰. 復次何故聲聞乘中不說此心. 名阿

賴耶識. 名阿陀那識. 由此深細境所攝故.

所以者何. 由諸聲聞不於一切境智處轉.

是故於彼雖離此說. 然智得成解脫成就.

故不爲說. 若諸菩薩定於一切境智處轉.

是故爲說. 若離此智不易證得一切智智

釋曰. 由此深細境所攝者. 謂此境界卽深細

故名深細境. 此卽深細境界中攝難了知

故. 非諸聲聞爲心一切境界智故正勤修

行. 唯正希心自義利故. 彼2由[&FFFF]#淺苦等

正智. 便能永斷煩惱障故. 若諸菩薩爲利

自他心斷煩惱及所知障正勤修行. 是故

爲說

攝大乘論釋卷第*一

攝大乘論釋卷第3二

世親菩薩造

* 三藏法師玄4□奉  詔譯

所知依分第二之二

論曰. 復次聲聞乘中亦以異門密意已說阿

賴耶識. 如彼增一阿□摩說. 世間衆生愛阿

賴耶. 樂阿賴耶. 欣阿賴耶. [&FFFF]#阿賴耶. 爲斷

如是阿賴耶故. 說正法時恭敬攝耳. 住心

解心法隨法行. 如來出世如5是甚奇希有

正法出現世間. 於聲聞乘如來出現. 四德

經中由此異門密意已顯阿賴耶識. 於大

衆部阿□摩中亦以異門密意說此名根

經數:一五九七

經名:攝大乘論釋卷第二

頁數:三二七

上      欄

本識. 如樹依根. 化地部中亦以異門密意

說此名窮生死蘊. 有處有時見色心斷. 非

阿賴耶識中彼種有斷

釋曰. 世間衆生愛阿賴耶者. 是總標句. 如其

次第復以餘句約就現在過去未來三時

別釋. 復有別義. 謂於現在愛阿賴耶. 於過

去時樂阿賴耶. 由先世樂阿賴耶故. 復

於今世欣阿賴耶. 由樂由欣阿賴耶故.

於未來世[&FFFF]#阿賴耶. 法隨法1行者如敎行

故. 大衆部中名根本識. 如樹依根者. 謂根

本識爲一切識根本因故. 譬如樹根莖等總

因. 若離其根莖等無有. 阿賴耶識名根本

識. 當知亦爾. 化地部中異門說爲窮生死

蘊. 爲釋此因說有處等. 言有處者. 謂無

色界無有諸色. 言有時者. 謂無想等諸定

位中無有諸心. 非阿賴耶識中彼種有斷

者. 謂阿賴耶識中色心熏習. 由此爲因色心

還有

論曰. 如是所知依說阿賴耶識爲性. 阿陀

那識爲性心爲性. 阿賴耶爲性根本識爲

性窮生死蘊爲性等. 由此異門阿賴耶識

成大王路

釋曰. 由此異門阿賴耶識成大王路者. 是

極廣義

論曰. 復有一類. 謂心意識義一文異. 是義不

成. 意識兩義差別可得. 當知心義亦應有

異. 復有一類. 謂薄伽梵所說衆生愛阿賴

耶. 乃至廣說. 此中五取蘊說名阿賴耶. 有

餘復謂貪俱樂受名阿賴耶. 有餘復謂薩迦

中     欄

耶見名阿賴耶. 此等諸師由敎及證愚阿

賴耶故作此執. 如是安立阿賴耶名. 隨聲

聞乘安立道理亦不相應. 若不愚者取阿

賴耶識安立彼說. 阿賴耶名如是安立則

爲最勝. 云何最勝. 若五取蘊名阿賴耶. 生

惡趣中一向苦處最可厭逆. 衆生一向不起

愛樂. 於中執藏不應道理. 以彼常心速捨

離故. 若貪俱樂受名阿賴耶. 第四靜慮以上

無有. 具彼有情常有厭逆. 於中執藏亦不

應理. 若薩迦耶見名阿賴耶. 於此正法中

信解無我者. □有厭逆. 於中執藏亦不應

理. 阿賴耶識內我性攝. 雖生惡趣一向苦

處. 心離苦蘊. 然彼□於阿賴耶識. 我愛隨

縛未嘗心離. 2雖生第四靜慮以上於貪

俱樂□有厭逆. 然彼□於阿賴耶識我愛

隨縛. 雖於此正法信解無我者厭逆我見.

然於藏識我愛隨縛. 是故安立阿賴耶識.

名阿賴耶成就最勝

釋曰. 不愚者2者. 謂諸菩薩彼所宣說. 阿賴

耶識理成立故. 惡趣中者. 謂餓鬼傍生及那

落迦諸惡趣中. 一向苦處者. 謂一向受非愛

業果處. 於彼有時樂受生者是等流果. 生

彼所生異熟果者. 唯是其苦. 第四靜慮以上

無有者. 謂卽第四靜慮及上諸地. 具彼有情

者. 謂生所得. 阿賴耶識內我性攝. 謂諸衆

生攝取此識. 爲內我性. 心離苦蘊者. 心

離苦受. 然於藏識我愛隨縛者. 謂於阿賴

耶識執我起愛隨縛不離

論曰. 如是已說阿賴耶識安立異門安立.

下      欄

此相云何可見安立. 此相略有三種. 一者

安立自相. 二者安立因相. 三者安立果相.

此中安立阿賴耶識自相者. 謂依一切雜染

品法. 所有熏習爲彼生因. 由能攝持種子

相應. 此中安立阿賴耶識因相者. 謂卽如

是一切種子阿賴耶識. 於一切時與彼雜

染品類諸法現前爲因. 此中安立阿賴耶識

果相者. 謂卽依彼雜染品法. 無垢時來所有

熏習. 阿賴耶識相續而生

釋曰. 如是已說阿賴耶識安立異門. 非說

異門卽了其相. 是故次說此識自性因性果

性. 此中安立自相者. 謂緣一切雜染品法所

有熏習. 能生於彼功能差別識爲自性. 爲

欲顯示如是功能. 故說攝持種子相應. 謂

依一切雜染品法所有熏習. 卽與彼法爲

能生因. 攝持種子者. 功能差別也. 相應者. 是

修義. 是名安立此識自相. 此中安立因相

者. 謂卽次前所說品類一切種子. 阿賴耶識

由彼雜染品類諸法熏習. 所成功能差別爲

彼生因. 是名安立此識因相. 此中安立果相

者. 謂卽依彼雜染品法無始熏習. 此識續生

而能攝持無始熏習. 是名安立此識果相.

此中自相是依一切雜染品法. 無始熏習爲

彼生因. 攝持種子識爲自生. 果性因性之

所建立. 此中因相. 是彼雜染品類諸法熏習

所成. 功能差別爲彼生因. 唯是因性之所

建立. 此中果相. 是依雜染品類諸法無始熏

習. 阿賴耶識相續而生. 唯是果性之所建立.

是三差別

經數:一五九七

經名:攝大乘論釋卷第二

頁數:三二八

上         欄

論曰. 復次何等名爲熏習. 熏習能詮. 何爲

所詮. 謂依彼法俱生俱滅. 此中有能生

彼因性. 是謂所詮. 如1巨勝中有花熏

習. *巨勝與花俱生俱滅. 是諸*巨勝帶能

生彼香因而生. 又如所立貪等行者. 貪等

熏習依彼貪等俱生俱滅. 此心帶彼生因

而生. 或多聞者多聞熏習. 依聞作意俱生俱

滅. 此心帶彼記因而生. 由此熏習能攝持

故. 名持法者. 阿賴耶識熏習道理. 當知亦

爾

釋曰. 謂依彼法俱生俱滅. 此中有能生

彼因性. 是謂所詮者. 謂卽依彼雜染諸法

俱生俱滅. 阿賴耶識有能生彼. 諸法因性

是名熏習

論曰. 復次阿賴耶識中諸雜染品法種子. 爲

別異住爲無別異. 非彼種子有別實物. 於

此中住亦非不異. 然阿賴耶識如是而生.

有能生彼功能差別. 名一切種子識

釋曰. 阿賴耶識中雜染法種子. 爲異爲不

異. 若爾何失. 若有異者彼諸種子應分分

別. 阿賴耶識刹那滅義亦不應成. 有別異

故由善不善熏習力故. 種子應成善不善

性. 然許無記. 若不異者云何有多. 此不

應理. 是故二說俱有過失. 非彼種子有別

實物. 於此中住亦非不異. 乃至名一切種

子識者. 爲避如前所說過失. 故不定取

異及不異. 如是而生者. 謂由如是品類而

生. 有能生彼功能差別者. 謂有能生雜染

品法. 功能差別相應道理. 由與生彼功

中       欄

能相應故. 名一切種子識. 於此義中有現

譬喩. 如大麥子於生自2芽有功能故有

種子性. 若時陳久或火相應. 此大麥果功能

損壞. 爾時麥相雖住如本. 勢力壞故無

種子性. 阿賴耶識亦復如是. 有生雜染諸

法功能. 由此功能相應故. 說名一切種子

識

論曰. 復次阿賴耶識與彼雜染諸法同時更

互爲因. 云何可見. 譬如明燈焰炷生燒同

時更互. 又如盧束互相依持同時不倒. 應

觀此中更互爲因道理亦爾. 如阿賴耶識

爲雜染諸法因. 雜染諸法亦爲阿賴耶識因.

唯就如是安立因緣. 所餘因緣不可得故

釋曰. 復次阿賴耶識與彼雜染諸法同時更

互爲因云何可見者. 欲以喩顯. 故爲此問.

譬如明燈焰炷生燒同時更互者. 謂一刹那

燈炷爲依發生燈焰. 是則燈炷爲焰生因.

卽此刹那焰復能燒所依燈炷. 是則燈焰爲

炷燒因. 餘喩亦爾. 如是顯示有俱有因. 由

因現在住卽見果生故. 從如阿賴耶識爲

雜染諸法因. 乃至所餘因緣不可得故者. 此

言顯示阿賴耶識與雜染法更互爲因卽是

因緣

論曰. 云何熏習無異無雜. 而能與彼有異

有雜諸法爲因. 如衆□具□所□衣. 當□

之時雖復未有異雜. 非一品類可得入

染器後. 爾時衣上便有異雜. 非一品類. 染

色絞絡文像顯現. 阿賴耶識亦復如是. 異雜

能熏之所熏習. 於熏習時. 雖復未有異雜

下       欄

可得. 果生染器現前已後. 便有異雜無量

品類諸法顯現

釋曰. 云何熏習無異無雜而能與彼有

異有雜諸法爲因者. 欲以譬喩顯斯道

理. 故爲此問. 如衆□所具□所衣. 當□之

時. 雖無異雜文像可見. 入染器後. 便有

異雜文像可見. 阿賴耶識如所染衣. 果生卽

染器. 故名果生染器. 入者卽是緣所攝義.

於熏習時雖無異雜. 至異熟位便有非一

品類諸法因性顯現如已染衣

論曰. 如是緣起於大乘中極細甚深. 又若

略說有二緣起. 一者分別自性緣起. 二者分

別愛非愛緣起. 此中依止阿賴耶識諸法生

起. 是名分別自性緣起. 以能分別種種自

性爲緣性故. 復有十二支緣起. 是名分別

愛非愛緣起. 以於善趣惡趣能分別愛非愛

種種自體爲緣性故

釋曰. 如是緣起於大乘中極細甚深者. 異

生覺慧難了知故名爲極細. 阿羅漢等難

窮底故名爲甚深. 又若略說有二緣起者.

擧數. 一者分別自性緣起. 二者分別愛非愛

緣起者. 列名. 此中依止阿賴耶識者. 謂阿

賴耶識爲因諸法生起. 是名分別自性緣起.

由能分別異類自性爲因性故. 若無明等是

名分別愛非愛緣起. 由能分別愛非愛種種

自體爲因性故

論曰. 於阿賴耶識中. 若愚第一緣起. 或有

分別自性爲因. 或有分別宿作爲因. 或有

分別自在變化爲因. 或有分別實我爲因.

經數:一五九七

經名:攝大乘論釋卷第二

頁數:三二九

上       欄

或有分別無因無緣. 若愚第二緣起. 復有

分別我爲作者我爲受者. 譬如衆多生盲

士夫未曾見象. 復有以象說而示之. 彼諸

生盲有觸象鼻. 有觸其牙. 有觸其耳. 有

觸其足. 有觸其尾. 有觸脊梁. 諸有問言.

象爲何相. 或有說言. 象如□柄. 或說如

杵. 或說如箕. 或說如臼. 或說如[&FFFF]#. 或有

說言. 象如石山. 若不解了此二緣起. 無明

生盲亦復如是. 或有計執自性爲因. 或有

計執宿作爲因. 或有計執自在爲因. 或

有計執實我爲因. 或有計執無因無緣. 或

有計執我爲作者我爲受者. 阿賴耶識自

性因性及果性等. 如所不了象之自性

釋曰. 或有分別宿作爲因者. 謂彼不許有

土用因故成邪執. 爲顯此等說生盲喩. 無

明生盲者. 謂由無明故成生盲. 阿賴耶識

自性因性及果性等如所不了象之自性

者. 謂前所立此識自相說名自性. 所立因相

說名因性. 所立果相說名果性. 由無明力

不了此等. 於阿賴耶識. 分別自性緣起不

解了故. 執自性等爲諸法因. 於第二分別

愛非愛緣起了解了故. 執有我爲作者受

者. 此中因謂阿賴耶識. 諸法熏習於中持故.

果者卽是阿賴耶識卽彼諸法所熏習故

論曰. 又若略說阿賴耶識用. 異熟識一切1卽

種子爲其自性. 能攝三界一切自體一切

趣等

釋曰. 阿賴耶識用異熟識一切種子爲自

性者. 謂得自體異類熟故. 諸法種子熏在

中       欄

中故. 一切趣等者. 謂五趣等. 一切自體者.

謂趣趣中同分異分種種差別

論曰. 此中五頌

外內不明了    於二唯世俗

勝義諸種子    當知有六種

刹那滅俱有    □隨轉應知

決定待衆緣    唯能引自果

堅無記可熏    與能熏相應

所熏2非異此   是爲熏習相

六識無相應    三差別相違

二念不俱有    類例餘成失

此外內種子    能生引應知

枯喪由能引    任運後滅故

爲顯3內種非如外種. 復說二頌

外或無熏習    非內種應知

4聞等熏習無    果生非道理

作不作失得    過故成相違

外種內爲緣    由依彼熏習

釋曰. 如是已說阿賴耶識. 爲一切法眞實

種子. 復欲顯示彼種子體說斯五頌. 此中

外者. 謂稻穀等. 內者. 卽是阿賴耶識. 不明了

者. 謂外種子是無記義. 言於二者. 阿賴耶

識於善不善二性. 明了通有記故. 復有別

義. 謂於雜染淸淨明了. 唯世俗者. 謂外種

子唯就世俗說爲種子. 所以者何. 彼亦皆

是阿賴耶識所變現故. 勝義卽是阿賴耶識.

所以者何. 是一切法眞種子故. 應知如是一

切種子復有六義. 刹那滅者. 謂二種子皆生

無間定滅壞故. 所以者何. 不應常法爲種

下        欄

子體. 以一切時其性如本無差別故. 言俱

有者. 謂非過去亦非未來. 亦非相離得

爲種子. 何以故. 若於此時種子有. 卽於爾

時果生故. □隨轉應知者. 謂阿賴耶識乃至

治生. 外法種子乃至根住. 或乃至熟. 言決

定者. 謂此種子各別決定. 不從一切一切

得生. 從此物種還生此物. 待衆緣者. 謂

此種子待自衆緣方能生果. 非一切時能

生一切. 若於是處是時遇自衆緣. 卽於此

處此時自果得生. 唯能引自果者. 謂自種

子但引自果. 如阿賴耶識種子唯能引生阿

賴耶識. 如稻穀等唯能引生稻穀等果. 如

是且顯種果生義. 今當更示熏習異相. 堅

者. 堅住方可受熏. 非如動風. 所以者何. 風

性[&FFFF]#動不能任持. 所有熏氣一踰膳那. 彼諸

熏氣亦不隨轉. 占博迦油能持香氣百踰膳

那. 彼諸香氣亦能隨轉. 言無記者. 是不可

記極香臭義. 由此道理[&FFFF]#不受熏. 以極

臭故. 如是香物亦不受熏. 以極香故. 若

物非極香臭所記卽可受熏. 言可熏者. 謂

應受熏方可熏習. 非不受熏如金石等.

不應受熏名不可熏. 若於此時能受熏

習. 卽於爾時名爲可熏. 如可熏物. 與能

熏相應者. 能熏相應方名可熏. 非不相應.

當知卽是無間生義. 言所熏者. 阿賴耶識

具上四德. 應受熏習故名所熏. 非轉識

等. 非異此者. 謂若離此阿賴耶識餘非

所熏. 是故所熏卽此非異. 是爲熏習相

者. 謂阿賴耶識有刹那滅等. 是熏習相刹那

經數:一五九七

經名:攝大乘應釋卷第二

頁數:三三○

上        欄

滅故. 與諸轉識俱時有故. 乃至對治□隨

轉故. 或窮生死□隨轉故. 定與善等爲因

性故. 待福非福不動行緣. 於善惡趣異類

熟故. 如是等義於轉識中. 一切異法皆應

成立. 是故唯此阿賴耶識. 與如是等勝德

相應可受熏習. 六識無相應者. 謂彼諸識

有動轉故. 三差別相違者. 謂彼諸識別別

所依. 別別所緣別別作意. 復有餘義. 別別行

相一一轉故. 譬喩論師欲令前念熏於後

念. 爲遮彼故. 說言二念不得俱有. 無二刹

那一時而有. 俱生俱滅熏習住故. 若謂此識

種類如是雖不相應. 然同識類亦得相熏.

如是例餘應成過失. 謂餘種類例亦應爾.

以眼等根同淨色類. 亦應展轉更互相熏.

此意說言眼耳兩根同有淨法. 二淨展轉應

互相熏. 餘亦如是. 然汝不許. 雖同淨法

異相續故不得相熏. 識亦應爾. 雖同識法

何得相熏. 如是所說二種種子. 謂外及內.

應知皆有能生能引. 此中外種乃至果熟.

爲能生因. 內種乃至壽量邊際. 爲能生因.

外種能引枯後相續. 內種能引喪後屍骸.

由引因故多時續住. 若二種子唯有生因.

此因旣壞果卽應滅. 應無少時相續住義.

若謂刹那展轉相續. 前念爲因後念隨轉. 是

則後邊不應都滅. 由此決定應有引因. 此

二種子. 譬如放弦彎弓爲因. 箭不墮落遠

有所至

論曰. 復次其餘轉識.  普於一切自體諸趣.

1應知說名能受用者. 如中邊分別論中說

中      欄

伽他曰

一則名緣識    第二名受者

此中能受用    分別推心法

釋曰. 此中受用是生起義. 受用中有名受用

者. 爲顯此義故. 引中邊分別論頌爲阿□

摩

論曰. 如是二識更互爲緣. 如阿毘達磨大

乘經中說伽他曰

諸法於識緣    識於法亦爾

更互爲果性    亦常爲因性

釋曰. 阿賴耶識與一切法. 於一切時互爲

因果. 展轉相生. 若於此時阿賴耶識爲諸

法因. 卽於爾時諸法爲果若於此時阿賴

耶識爲諸法果. 卽於爾時諸法爲因

論曰. 若2於第一緣起中. 如是二識互爲因

緣. 於第二緣起中. 復是何緣. 是增上緣如

是六識幾緣所生. 增上所緣等無間緣. 如

是三種緣起. 謂窮生死愛非愛趣. 及能受用

具有四緣

釋曰. 此中第一緣起. 謂阿賴耶識中所有習

氣. 與彼諸法互爲因緣. 第二緣起. 謂無明

等爲增上緣. 由無明等增上勢力行等生

故. 又六轉識名受用緣起. 三緣所生. 謂眼識

以眼爲增上緣. 以色爲所緣緣. 等無間緣.

謂彼無間此識生起. 所以者何. 若彼不與容

受處者此不生故. 餘識亦爾

論曰. 如是已安立阿賴耶識異門及相. 復云

何知如是異門及如是相. 決定唯在阿賴

耶識非於轉識. 由若遠離如是安立阿賴

下     欄

耶識. 雜染淸淨皆不得成. 謂煩惱雜染. 若

業雜染. 若生雜染. 皆不成故. 世間淸淨出世

淸淨. 亦不成故

釋曰. 如是已說阿賴耶識. 安立異門及安立

相. 今當顯示. 此二唯在阿賴耶識應正道

理. 非於餘處. 以理決擇

論曰. 云何煩惱雜染不成. 以諸煩惱及隨

煩惱熏習所作. 彼種子體於六識身不應

理故. 所以者何. 若立眼識. 貪等煩惱及隨

煩惱俱生俱滅. 此由彼熏成種非餘. 卽此

眼識若已謝滅. 餘識所聞如是熏習. 熏習所

依皆不可得. 從此先滅餘識所聞現無有

體. 眼識與彼貪等俱生不應道理. 以彼過

去現無體故. 如從過去現無體業. 異熟果

生不應道理. 又此眼識貪等俱生. 所有熏習

亦不成就. 然此熏習不住貪中. 由彼貪

欲是能依故. 不堅住故. 亦不得住所餘識

中. 以彼諸識所依別故. 又無決定俱生滅

故. 亦復不得住自體中. 由彼自體決定無

有俱生滅故. 是故眼識貪等煩惱. 及隨煩

惱之所熏習不與道理. 又復此識非識所

熏. 如說眼識. 所餘轉識亦復如是. 如應當

知  釋曰. 此中此者. 卽此眼識由彼熏者.

由貪等熏. 言成種者. 謂成因性. 言非

餘者. 非耳識等. 餘識所聞者. 耳等識所聞.

如是熏習者. 貪等熏習. 熏習所依者. 謂卽眼

識. 眼識與彼貪等俱生等者. 謂從過去現

無體因. 眼識與彼貪等俱生不應道理. 如

從過去現無體業異熟果生不應道理者.